เมื่อวันที่ 30 พฤษภาคม ได้ไปฉีดวัคซีนป้องกันมะเร็งปากมดลูกมาค่ะ จนถึงตอนนี้วันที่ 24 มิถุนายน ประจำเดือนยังไม่มาเลยค่ะ ประจำเดือนล่าสุดเป็นวันที่เป็นวันที่8 หายวันที่14พฤษภาคม อยากทราบว่าเกิดจากสาเหตุอะไรคะ ยังไม่เคยมีเพศสัมพันธ์ค่ะ
สวัสดีค่ะ หากยังไม่เคยมีเพศสัมพันธ์ การที่ประจำเดือนไม่มา ก็จะไม่ได้เกิดจากการตั้งครรภ์ ส่วนการฉีดวัคซีนมะเร็งปากมดลูก ก็ไม่น่าเป็นสาเหตุที่ทำให้ประจำเดือนไม่มาค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เช่น เป็นไข้หวัด ท้องเสีย เป็นต้นแนะนำควรรอประจำเดือนไปอีกซักระยะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น